Maximilian von Spee

Maximilian Johannes Maria Hubert ReichsgrafEvit an anvioù personel: Reichsgraf a zo un titl, implijet alies evit ober eus 'kont impalaerel'. Ar stumm gwregel eo Reichsgräfin. An titloù gant Reichs- na oant ket mui roet goude diskar an Impalaeriezh santel roman german. von Spee (22 a viz Even 1861 – 8 a viz Kerzu 1914) a oa un ofiser eus ar Kaiserliche Marine (morlu an Impalaeriezh alaman), hag a oa bet penn Skouadrenn Azia ar Reter e-kerzh ar C'hentañ Brezel-bed. Spee a oa rollet er morlu e 1878, ha bet en devoe postoù lies hag e lec'hioù disheñvel. Bet e oa bet war ul lestr-kanoliañ trevadennel e Afrika ar C'hornaoueg Alaman er bloavezhioù 1880, e skouadrenn Reter Afrika e fin ar bloavezhioù 1890, ha penn meur a lestr-brezel er flodad alaman e penn-kentañ ar bloavezhioù 1900. E-kerzh e amzer en Alamagn e fin ar bloavezhioù 1880 ha penn-kentañ ar bloavezhioù 1900 e oa dimezet gant Margareta, ha tri bugel o devoa bet : daou vab, Heinrich hag Otto, hag ur verc'h, Huberta. E 1912 e oa distroet da skouadrenn Reter Azia evel penn skouadrenn, hag enoret e oa bet gant ar renk a Vizeadmiral (besamiral) bloaz war-lerc'h.

Goude ma vije tarzhet ar C'hentañ Brezel-bed e miz Gouhere 1914, Spee a renas e skouadrenn dre ar Meurvor Habask betek arvor Suamerika. Eno, d'ar 1añ a viz Du, en devoa trec'het garv ar 4e skouadrenn merdeer saoz renet gant ar Rear Admiral Christopher Cradock e-kerzh emgann Coronel. Kaset e oa bet daou eus listri-hobregonet Cradock d'ar strad, ha rediet an daou all da gilañ prim. 

Miz war-lerc'h, Spee en doa taget bazenn morlu Bro-Saoz en Inizi Maloù, met un nerzh galloudusoc'h en doa souezhet anezhañ. E-kerzh emgann an Inizi Maloù hag a oa bet neuze, skouadrenn ar besamiral Doveton Sturdee, savet gant daou vorreder emgann galloudus, o devoa distrujet skouadrenn Reter Azia. Spee, hag e zaou vab a oa o servij war daou lestr-brezel all, a voe lazhet holl, asambles gant un 2 200 bennak a vartoloded. 

Spee a oa bet lakaet da haroz gant Impalaeriezh Alamagn, ha meur a lestr a oa bet anvet en e enor, evel ar morreder ponner Admiral Graf Spee, a oa bet savet er bloavezhioù 1930 hag a voe kaset d'ar strad goude emgann ar Río de la Plata e-kerzh an Eil Brezel-bed.
 Notennoù 

Rummad:Ganedigezhioù 1861
Rummad:Marvioù 1914
Rummad:Amiraled Alamagn
Rummad:Konted Alamagn